CELEX: 32019R1858
Language: hr
Date: 2019-11-06 00:00:00
Title: Uredba Komisije (EU) 2019/1858 оd 6. studenoga 2019. o izmjeni Priloga V. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP)

7.11.2019   
               
               
                  HR
               
               
                  Službeni list Europske unije
               
               
                  L 286/7
               
            
         UREDBA KOMISIJE (EU) 2019/1858
         оd 6. studenoga 2019.
         o izmjeni Priloga V. Uredbi (EZ) br. 1223/2009 Europskog parlamenta i Vijeća o kozmetičkim proizvodima
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 2.
         budući da:
         
                     (1)
                  
                  
                     Tvar 4-(3-etoksi-4-hidroksifenil) butan-2-on (CAS broj 569646-79-3), kojoj je u skladu s Međunarodnom nomenklaturom kozmetičkih sastojaka dodijeljen naziv Hydroxyethoxyphenyl Butanone (HEPB), ima funkciju konzervansa te njege kože. Trenutačno nije navedena u Uredbi (EZ) br. 1223/2009.
                  
               
                     (2)
                  
                  
                     Znanstveni odbor za sigurnost potrošača (SCCS) u svojem je mišljenju od 7. travnja 2017. (2) zaključio da se u kontekstu ukupne izloženosti HEPB može smatrati sigurnim ako se upotrebljava kao konzervans u kozmetičkim proizvodima koji se ispiru, kozmetičkim proizvodima za usnu šupljinu te kozmetičkim proizvodima koji se ne ispiru u najvećoj koncentraciji od 0,7 %. SCCS je zaključio i da je potrebno više dokaza za isključivanje nadraživanja oka.
                  
               
                     (3)
                  
                  
                     Nakon što je nekoliko država članica izrazilo zabrinutost u pogledu nadraživanja oka uslijed izloženosti HEPB-u te na temelju dodatnih znanstvenih podataka koje je dostavio podnositelj zahtjeva, SCCS je u mišljenju od 5. ožujka 2019. (3) zaključio da se u kontekstu ukupne izloženosti HEPB može smatrati sigurnim u pogledu nadraživanja oka ako se upotrebljava kao konzervans u kozmetičkim proizvodima koji se ispiru, kozmetičkim proizvodima za usnu šupljinu te kozmetičkim proizvodima koji se ne ispiru u najvećoj koncentraciji od 0,7 %.
                  
               
                     (4)
                  
                  
                     U kontekstu prethodno navedenih mišljenja te kako bi se uzeo u obzir tehnički i znanstveni napredak, trebalo bi odobriti upotrebu HEPB-a kao konzervansa u kozmetičkim proizvodima koji se ispiru, kozmetičkim proizvodima za usnu šupljinu te kozmetičkim proizvodima koji se ne ispiru u najvećoj koncentraciji od 0,7 % u gotovom pripravku.
                  
               
                     (5)
                  
                  
                     Uredbu (EZ) br. 1223/2009 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Uredbom u skladu su s mišljenjem Stalnog odbora za kozmetičke proizvode,
                  
               DONIJELA JE OVU UREDBU:
         
            Članak 1.
            Prilog V. Uredbi (EZ) br. 1223/2009 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 342, 22.12.2009., str. 59.
         
            (2)  SCCS (Znanstveni odbor za sigurnost potrošača), Mišljenje o tvari Ethylzingerone – „Hydroxyethoxyphenyl Butanone” (HEPB) – Cosmetics Europe br. P98, SCCS/1582/16, 7. travnja 2017.
         
            (3)  SCCS (Znanstveni odbor za sigurnost potrošača), Mišljenje o tvari Ethylzingerone – „Hydroxyethoxyphenyl Butanone” (HEPB) – Cosmetics Europe br. P98 – Podnesak II. nadraživanje oka, preliminarna verzija od 21. prosinca 2018., konačna verzija od 5. ožujka 2019., SCCS/1604/18.
      
      
         
            PRILOG
            U Prilogu V. Uredbi (EZ) br. 1223/2009 dodaje se sljedeći unos:
            
                        Referentni broj
                     
                     
                        Identifikacija tvari
                     
                     
                        Uvjeti
                     
                     
                        Tekst uvjeta primjene i upozorenja
                     
                  
                        Kemijski naziv/INN
                     
                     
                        Naziv iz glosara uobičajenih sastojaka
                     
                     
                        CAS broj
                     
                     
                        EZ broj
                     
                     
                        Vrsta proizvoda, dijelovi tijela
                     
                     
                        Najveća koncentracija u gotovom pripravku
                     
                     
                        Ostalo
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „60
                     
                     
                        4-(3-etoksi-4-hidroksifenil)butan-2-on
                     
                     
                        Hydroxyethoxyphenyl Butanone
                     
                     
                        569646-79-3
                     
                     
                        933-435-8
                     
                     
                         
                     
                     
                        0,7 %”